### Beslutningstema

Det skal i denne sag besluttes, om forslag til Kommuneplantillæg nr. 158-560, Lokalplan nr. 191-560 og dertilhørende miljøvurderingsrapport for Katcha Gregersen (Projekt #8 (VE2023)) skal sendes i 8 ugers offentlig høring. For Teknik- og Miljøudvalget omfatter det lokalplanen og miljøvurderingsrapporten. For Klima-, Vækst- og Udviklingsudvalget omfatter det kommuneplantillægget.

### Historik

Kommunalbestyrelsen fastsatte en ansøgningsfrist for anden runde af VE-projekter til den 16. december 2022. Der indgik 30 ansøgninger.

Kommunalbestyrelsen besluttede den 25. maj 2023 at prioritere og videresende 10 ansøgninger til kommunal planlægning, herunder projekt #8 (VE2023).

Der blev i august 2023 afholdt idéhøring og borgermøde omkring de prioriterede projekter.

Den 1. april 2024 blev planarbejdet for projekterne igangsat.

### Sagsfremstilling

Efter igangsætningen den 1. april 2024 har udvikler og rådgivere i samarbejde med Tønder Kommune udarbejdet et forslag til kommuneplantillæg, forslag til lokalplan og en miljøvurderingsrapport for projekt #8 (VE2023) - Katcha Gregersen. Forslagene skal nu godkendes politisk, inden en 8 ugers høringsperiode kan igangsættes. I løbet af høringsperioden vil der blive afholdt et borgermøde. I de to afsluttende uger af høringen vil der blive afholdt en vejledende afstemning. Høringen forventes at forløbe fra midt april til start juni, hvorefter forvaltningen vil indsamle og behandle alle høringssvar. Dokumenterne og høringssvar sendes herefter til en sidste politisk behandling, inden lokalplanen kan vedtages og §25-tilladelsen kan udstedes. Det forventes at være på den politiske møderække i august 2025.

Lokalplan:

Lokalplanen har til formål, at fastlægge et område på ca. 200 ha øst for Skærbæk, nær Silje Paulsen, til anvendelse til teknisk anlæg i form af solenergianlæg til elproduktion, med tilhørende transformatorstation, de nødvendige, mindre tekniske installationer og supplerende batterianlæg (BESS). Solcellerne må have en maksimal højde på 3,5 meter, og skal være antirefleks-behandlede. Lokalplanen har samtidig til formål, at sikre afstand fra anlægget til fredskoven og beskyttede naturtyper. Området består i dag af opdyrkede landbrugsarealer, landbrugsejendomme og der er i området 8 eksisterende vindmøller. Lokalplanen stiller krav om, at området reetableres som landbrugsareal, når driften af solcelleanlægget ophører.

Lokalplanen sikrer samtidig muligheden for anlæggelsen af interne veje, udførelsen af terrænregulering og opførelsen af læskure til dyr, som er nødvendige for solenergianlæggets opførelse og drift.

Planområdet opdeles i byggefelterne A, B og C, hvor A må benyttes til solceller og de dertilhørende mindre tekniske installationer, mens byggefelt B skal indeholde transformatorstation og C må indeholde Naja Kristoffersen eller solceller, så der på denne måde sikres en hensigtsmæssig placering af de større tekniske installationer inden for planområdet. Byggefelt A dækker over et større område, hvor der igennem lokalplanens bestemmelser tages højde for vejret til eksisterende vindmøller, vandløb, skov og eksisterende læbælter.

Der stilles krav om etablering af beplantningsbælter langs lokalplansområdets ydre afgrænsning, der har til formål at mindske den visuelle påvirkning af området. Eksisterende læhegn kan indtænkes i bælterne.

Lokalplanen fastsætter bestemmelser om farvevalg på transformatorer, BESS og øvrige tekniske installationer, så alle fremstår udtryksmæssigt ensartede. Ligeledes skal læskure til dyrehold og rekreative anlæg fremstå i ensartede materialer og udformning.

Kommuneplantillæg:

Kommuneplantillægget udarbejdes parallelt med lokalplanen for at danne plangrundlaget for lokalplanen. Kommuneplantillægget udlægger tre nye kommuneplanrammer som muliggør lokalplanen. De tre rammer skal sikre det fortsatte plangrundlag for de eksisterende vindmøller, samt det ønskede solenergianlæg. Ramme 560.81.20 udlægges til solenergianlæg og landbrug for et område der ikke tidligere har været kommuneplanlagt. Ramme 560.81.11 udlægges til vindmøller, solenergianlæg samt landbrug, og omfatter stort set det samme område som den eksisterende ramme med samme nummer, med en mindre undtagelse. Ramme 560.81.21 udlægges til vindmøller og landbrug, og dækker den mindre undtagelse fra Ramme 560.811.11, som ikke er en del af solenergianlæg projektet.

Der fastlægges rammebestemmelser, der sikrer de landskabelige interesser i området.

Øvli Overgaard:

Maria Bech indeholder rammer for fremtidige anlægstilladelser til industrianlæg til fremstilling af elektricitet og bygning af veje, som er at finde på miljøvurderingslovens bilag 2. Derfor har Tønder Kommunes forvaltning besluttet, at der skal udarbejdes en miljørapport, idet planlægningen vurderes, at kunne få en væsentlig påvirkning af miljøet. Ligeledes er det konkrete projekt omfattet af miljøvurderingslovens regler om screeningspligt. Bygherre har anmodet om, at der frivilligt udarbejdes en fuld miljøkonsekvensrapport for projektet, hvorfor projektet ikke er screenet først. Der vurderes også på påvirkningerne af anlæggelsen af et nettilslutningskabel fra transformatorstationen til det offentlige elnet. Miljørapporten og miljøkonsekvensrapporten er, grundet et stort sammenfald i miljøvurderingslovens krav til indhold, for nærværende projekt sammenskrevet i enkelt rapport, miljøvurderingsrapporten.

Filippa Svendsen belyser de emner som fremgår af udtalelsen om afgrænsning, udstedt af Tønder Kommunes forvaltning. Et udkast til udtalelsen har i perioden 26. juni 2024 til 17. juli 2024 været i offentlig høring. Input fra offentlige myndigheder, interesseorganisationer og borgere er indarbejdet i den endelige udtalelse.

Vurdering:

Det vurderes, at der ikke vil være en væsentlig negativ påvirkning for nogen af miljøfaktorerne. Der vil for enkelte emner være en mindre negativ påvirkning. Det gør sig gældende for trafikale forhold, visuel påvirkning af landskab og støj og vibrationer.

§25-tilladelse:

Et udkast til afgørelsen efter miljøvurderingsloven, §25-tilladelsen, skal sendes med miljøvurderingsrapporten i høring. Tilladelsen indeholder miljøvilkår for etableringen og driften af projektet, med grundlag i rapporten. Tilladelsen gives administrativt og er vedhæftet sagsfremstillingen til orientering.

### Lovgrundlag

Planloven

Miljøvurderingsloven

Solcellebekendtgørelsen

### Indstilling Fagchefen for Klima, Plan og Udvikling indstiller,

at forslag til Kommuneplantillæg nr. 158-560, Lokalplan nr. 191-560 og dertilhørende miljøvurderingsrapport for Lovrup Solenergianlæg godkendes og sendes i 8 ugers offentlig høring, med en vejledende afstemning som forløber i de sidste to uger af høringen, og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales med henvisning til og forventning om, at præmisserne i den oprindelige ansøgning af 16. december 2022 følges.